google/wiki40b huggingface dataset:
Νίκος Μπογιόπουλος

Βιογραφία

Γεννήθηκε στην Αθήνα το 1967 και σπούδασε στο οικονομικό τμήμα του Πανεπιστημίου της Αθήνας. Εργάστηκε από το 1992 έως το 2013 ως δημοσιογράφος στον Ριζοσπάστη. Τον Οκτώβριο του 2013 απολύθηκε από τον Ριζοσπάστη καθώς δεν υπέγραψε την νέα ατομική σύμβαση ενώ ένα μήνα πριν η στήλη του είχε αφαιρεθεί από την διεύθυνση της εφημερίδας. Από τότε εργάζεται στην εφημερίδα Real News και τον ραδιοφωνικό σταθμό Real FM.  Έχει συνεργαστεί με διάφορα περιοδικά και αρθρογραφεί στις ιστοσελίδες Ημεροδρόμος και enikos.gr. Επί σειρά ετών συμμετείχε στο ψηφοδέλτιο επικρατείας του ΚΚΕ, του οποίου είναι μέλος.

Θέσεις - Κριτική

Το 2013 κατά διάρκεια του συνεδρίου του ΚΚΕ άσκησε κριτική στην κεντρική επιτροπή του κόμματος με άρθρο του στον Ριζοσπάστη υπό τον τίτλο: "λάθος πορεία".
Ο Μπογιόπουλος αρνείται ότι υπήρξε ευθύνη των Σοβιετικών τη σφαγή χιλιάδων Πολωνών αξιωματικών στο Κατύν. Έχει επικριθεί για το ότι στηρίζει την άποψή του σε έργα αμφίβολης αξιοπιστίας, όπως του Ρώσου συνωμοσιολόγου Γιούρι Μούχιν. Ο ίδιος, από την πλευρά του, υποστηρίζει ότι η ιστορικά κυρίαρχη άποψη αποτελεί προβοκάτσια του Γκαίμπελς και αντικομμουνιστική προπαγάνδα.
Πρωτάθλημα χειροσφαίρισης Α1 εθνικής κατηγορίας γυναικών 2002-2003

Το πρωτάθλημα Α1 Εθνικής χάντμπολ γυναικών της περιόδου 2002–03, ήταν το 10ο από την καθιέρωση της Α1 και συνολικά το 22ο πρωτάθλημα Ελλάδος στην ιστορία του γυναικείου χάντμπολ. Στο πρωτάθλημα μετείχαν δέκα ομάδες. 
Πρωταθλήτρια αναδείχθηκε για 9η συνεχόμενη φορά η Αναγέννηση Άρτας γνωρίζοντας μία ήττα με 24-28 στην Άρτα από την Ορμή Πάτρας για τον πρώτο ημιτελικό, μετά από 6 συνεχόμενα αήττητα πρωταθλήματα. Συγκεκριμένα, αυτή ήταν η πρώτη ήττα της σε αγώνες πρωταθλήματος μετά την περίοδο 1995-96 όταν είχε ηττήθει από την Γ.Ε. Βέροιας στη Βέροια. Σήμανε επίσης το τέλος ενός σερί 91 συνεχόμενων νικών της Αναγέννησης σε αγώνες πρωταθλήματος, το οποίο είχε ξεκινήσει την περίοδο 1998-99 μετά από μία ισοπαλία με τον Μακεδονικό.

Σύστημα διεξαγωγής

Οι δέκα ομάδες αγωνίστηκαν στην κανονική περίοδο σε δύο γύρους, σύνολο 18 αγωνιστικών. Οι δύο τελευταίες ομάδες μετά την ολοκληρωση των αγώνων της κανονικής περιόδου υποβιβάστηκαν στην Α2, ενώ οι τέσσερις πρώτες συνέχισαν στα play off. Στην ημιτελική φάση των play off αγωνίστηκαν χιαστί (1ος-4ος, 2ος-3ος). Οι νικήτριες προκρίθηκαν στο μεγάλο τελικό για την ανάδειξη του πρωταθλητή, ενώ οι ηττημένες αγωνίστηκαν για την τελική κατάταξη στις θέσεις 3 και 4. Όλες οι σειρές των play off κρίθηκαν στις δύο νίκες.
Πάολο Γκερέρο

Καριέρα

Ο Γκερέρο πέρασε την περισσότερη καριέρα του στη Γερμανία, σχηματίστηκε στη Μπάγερν Μονάχου και αργότερα έπαιξε στην Χαμπεργκ ΣΚ , συγκεντρώνοντας συνολικά στην Μπουντενσλίγκα σε 161 παιχνίδια 47 γκολ σε οκτώ έτη. Αργότερα έπαιξε στη Βραζιλία, σημειώνοντας το στόχο που κέρδισε τον τελικό του Παγκοσμίου Κυπέλλου ΦΙΦΑ 2012 για τους Κορινθίους .
Αλπικό στιλ

Το αλπικό στιλ είναι τρόπος ή στιλ αναρρίχησης, σύμφωνα με τον οποίο ο ορειβάτης ανεβαίνει συχνά με τον απολύτως απαραίτητο εξοπλισμό, ελάχιστη  τροφή και νερό, θυσιάζοντας την άνεση, τη ζέστη, τον ύπνο και τη διατροφή, χάριν της επίτευξης του αντικειμενικού στόχου της κορυφής. Το αλπικό στιλ αντιπαρατίθεται στο στιλ πολιορκίας του βουνού που εφαρμόζουν οι μεγάλες αποστολές και ο όρος προέρχεται από τις ευρωπαϊκές Άλπεις, όπου ο ορειβάτες του 1800 σκαρφάλωναν κλασικές διαδρομές με ένα σακίδιο στην πλάτη, χρησιμοποιούσαν μία σκηνή τόσο στην ανάβαση όσο και στην κατάβαση. Το αλπικό στιλ χρησιμποποίησαν ορειβάτες όπως ο Βάλτερ Μπονάτι, ο Ράινχολντ Μέσνερ και ο Στιβ Χάους, προωθώντας την τεχνοτροπία σε τέτοια επίπεδο, ώστε να αναφέρεται ως "γοργή και ελαφριά" αναρρίχηση.
Το αλπικό στιλ θεωρείται από πολλούς ορειβάτες η αγνότερη μορφή ορειβασίας, ωστόσο μειώνει τα περιθώρια ασφαλείας, λόγω του μειωμένου εξοπλισμού και προμηθειών. Σημαντική ανάβαση στα Ιμαλάια σε αλπικό στιλ έγινε από τους Ράινχολντ Μέσνερ και Πίτερ Χάμπελερ στο Γκασερμπρούμ Α΄ χωρίς συσκευές οξυγόνου το 1975.
Experience (άλμπουμ)

Τραγούδια του δίσκου

1. The Sunshine of Your Love (Clapton, Bruce, Brown) - 6:48
2. Room Full of Mirrors (Hendrix) - 8:15
3. Bleeding Heart (James) - 8:27
4. Smashing of Amps (Hendrix) - 6:25
Μαρία Θελερίτη

Βιογραφία

Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Κορινθίας .
Συγκρότημα εκτοξεύσεων 10

Ιστορικό

Το συγκρότημα αυτό κατασκευάστηκε το 1956 από την Αμερικανική Πολεμική Αεροπορία για την δοκιμαστική εκτόξευση του πειραματικού πυραύλου Navaho. Το πρόγραμμα είχε ξεκινήσει το 1946 και είχε ως στόχο την εξέλιξη ενός διηπειρωτικού πυραύλου. Η χρήση του συγκροτήματος 10 ανακοινώθηκε επίσημα στις 29 Ιουνίου 1956. Η πρώτη εκτόξευση πυραύλου Navaho πραγματοποιήθηκε στις 12 Αυγούστου 1957. Ο πύραυλος εκτροχιάστηκε αμέσως μετά από την απογείωση και έπεσε στον Ατλαντικό ωκεανό. Τα επόμενα χρόνια η χρήση του συγκροτήματος περιορίστηκε σε ασκήσεις λειτουργίας του πυραύλου, ώσπου το συγκρότημα έκλεισε το 1958 λόγω αποτυχιών και αλλεπάλληλων αναβολών του όλου προγράμματος.
Μετά το τέλος του προγράμματος Navaho, το συγκρότημα χρησιμοποιήθηκε για εκτοξεύσεις πυραύλων τύπου Jason πυρηνικής έρευνας. Ο πύραυλος Jason είχε πέντε βαθμίδες και έφτανε μέχρι τα 800 χλμ. ύψος στα πλαίσια του ατομικού προγράμματος Operation Argus. Σκοπός του προγράμματος ήταν η έκρηξη ατομικής βόμβας σε μεγάλο ύψος στην ατμόσφαιρα και η παρατήρηση των αποτελεσμάτων της έκρηξης αυτής. Τον Αύγουστο και Σεπτέμβριο του 1958 πραγματοποιήθηκαν συνολικά έξι επιτυχείς εκτοξεύσεις πυραύλων του τύπου αυτού.
Στην συνέχεια το συγκρότημα χρησιμοποιήθηκε για την εκτόξευση τριών πυραύλων τύπου Alpha Draco το 1959. Κατασκευαστής των πυραύλων τύπου Alpha Draco ήταν η McDonnell. Αποτελούντο από δύο βαθμίδες στερεών καυσίμων και ένα σώμα επαναφοράς στην Γη από ύψος 30 χιλιομέτρων, το οποίο ήταν ικανό χωρίς βοηθητικούς προωθητικούς πυραύλους να διανύσει 400 χιλιόμετρα από το σημείο εκτόξευσής του. Συνολικά εκτοξεύθηκαν τρεις πύραυλοι Alpha Draco από το σύμπλεγμα 10. Η τελευταία εκτόξευση έγινε στις 27 Απριλίου 1959.
Τελικά, το συγκρότημα απενεργοποιήθηκε το 1959 και οι εγκαταστάσεις αποσυναρμολογήθηκαν για να δώσουν την θέση τους στις εγκαταστάσεις εκτόξευσης διηπειρωτικών πυραύλων τύπου Minuteman.

Περιγραφή του συγκροτήματος

Το συγκρότημα LC-10 ήταν αντίγραφο του LC-9.
Minimal instruction set computer

Ο υπολογιστής μικρού συνόλου εντολών (Minimal Instruction Set Computer, MISC) είναι μια αρχιτεκτονική μικροεπεξεργαστών με πολύ μικρό αριθμό βασικών λειτουργιών και αντίστοιχων μνημονικών εντολών (opcodes). Αυτά τα σύνολα εντολών βασίζονται συνήθως στη στοίβα και όχι στους καταχωρητές, για να μειώσει το χώρο που χρειάζεται για να δηλώνονται οι τελεστές στις εντολές. Μια τέτοια αρχιτεκτονικής μηχανής στοίβας είναι πιο απλή γιατί όλες οι εντολές χρησιμοποιούν τα δεδομένα που βρίσκονται στο πάνω μέρος της στοίβας. Αυτό έχει ως αποτέλεσμα ένα μικρότερο σύνολο εντολών, μια μικρότερη και πιο γρήγορη μονάδα αποκωδικοποίησης εντολών, και γενικότερα τη γρηγορότερη εκτέλεση των ίδιων των εντολών. Το μειονέκτημα είναι ότι οι εντολές τείνουν να έχουν περισσότερες ακολουθιακές εξαρτήσεις, μειώνοντας τον παραλληλισμό σε επίπεδο εντολής (instruction-level parallelism). Οι αρχιτεκτονικές MISC μοιάζουν αρκετά με τη γλώσσα προγραμματισμού Forth και την εικονική μηχανή της Java.
Ένα από τα πιο επιτυχημένα εμπορικά παραδείγματα MISC ήταν ο INMOS transputer.
Unity (ταινία)

Περιεχόμενο

Πρόκειται για ντοκιμαντέρ που εξερευνά τον μετασχηματισμό της ανθρωπότητας, που παρουσιάζεται σε πέντε κεφάλαια: "Κοσμική", "Μυαλό", "Σώμα", "Καρδιά" και "Ψυχή".

Παραγωγή

Στις 26 Ιουνίου του 2013, ο Σον Μόνσον ξεκίνησε μια εκστρατεία στο Kickstarter για την ολοκλήρωση και προώθηση της ταινίας, με στόχο την επίτευξη «τουλάχιστον $800.000 για την ολοκλήρωση του post-production και τη διάθεση της ταινίας μέσα σε ένα χρόνο», αλλά η συγκέντρωση χρημάτων ήταν ανεπιτυχής. Μετά το πρώτο μέρος της σειράς του Μόνσον, το Earthlings, πέρασαν περίπου επτά χρόνια για την ανάπτυξη της, τη συγγραφή και την παραγωγή του Unity.

Κυκλοφορία

Η ταινία παράχθηκε από τον Μόνσον και την Μελίσα Ντάνις με το Έθνος Γη και θα διανεμηθεί από το SpectiCast και το Fathom Events.
Ιωάννης Ζ΄ του Βέρλε

Βιογραφία

Ήταν ο δευτερότοκος γιος του Λαυρεντίου κυρίου του Βέρλε-Γκύστρο και της Μέχτιλτ/Ματίλντας του Οίκου του Μεκλεμβούργου, κόρης του Νικολάου Δ΄ του Βέρλε-Γκόλντμπερκ.
Το 1414 απεβίωσε και ο Βαλτάσαρ έμεινε μόνος κύριος του Βέρλε-Γκύστρο.

Οικογένεια

Νυμφεύτηκε την Αικατερίνη των Ασκάνια, κόρη του Έρικ Δ΄ δούκα της Σαξονίας-Λάουενμπουρκ. Δεν είχαν γνωστά τέκνα.
Μέγας Δούκας Ντμίτρι Πάβλοβιτς

Τιμιτικές διακρίσεις

Ιππότης του Τάγματος του Σεραφείμ (Σουηδία) - 12 Μαΐου 1908
Κυβερνείο της Λατάκειας

Γεωγραφία

Το Κυβερνείο της Λατάκειας βρίσκεται βορειοδυτικά της Συρίας. Συνορεύει στα νότια με το Κυβερνείο Ταρτούς, στα ανατολικά με το Κυβερνείο Χάμα, στα βορειοανατολικά με το Κυβερνείο Ιντλίμπ και στα βόρεια με την Τουρκία. Έχει έκταση 2.297 km²
Βλάσσης Σταθοκωστόπουλος

Βιογραφία

Ο Βλάσσης Σταθοκωστόπουλος είναι αυτοδημιούργητος επιχειρηματίας ο οποίος κατέχει επιχειρηματικό όμιλο που διευθύνει πάνω από 30 εστιατόρια και μπαρ στην Παραλιακή Λεωφόρο, το Κέντρο της Αθήνας και την Πλάκα, κατέχοντας έτσι ένα μεγάλο μερίδιο του χώρου της διασκέδασης στην Αττική.
Από το 2001 ενίσχυε οικονομικά την επαγγελματική ομάδα βόλεϊ ανδρών του Παναθηναϊκού. Το 2002 ανέλαβε εξ ολοκλήρου το ΤΑΠ ΠΑναθηναϊκός με συνεργάτες τον Κώστα Μαργαρώνη και το Θεόδωρο Λιακόπουλο επενδύοντας την περίοδο 2002-03 1,5 εκατομμύριο ευρώ. Απέκτησε το Βραζιλιάνο πρωταθλητή κόσμου Αντρέ Νασιμέντο και τον προπονητή Ντανιέλε Ρίτσι. Το 2004 επί προεδρίας του Βλάσση Σταθοκωστόπουλου ο Παναθηναϊκός κατακτά το πρωτάθλημα Ελλάδας μετά από 8 χρόνια, ενώ παράλληλα συμμετέχει στο φάιναλ φορ του CEV cup. Το 2005 ο Παναθηναϊκός αγωνίστηκε για πρώτη φορά στο Champions League.
Το 2006 ο Βλάσσης Σταθοκωστόπουλος αποκτά για τον Παναθηναϊκό τον Αμαράλ Ντάντε έναν από τους καλύτερους βολεϊμπολίστες του πλανήτη και τον Ελκαρτέν Μαρσέλο προκαλώντας αίσθηση στο παγκόσμιο βόλεϊ. Με προϋπολογισμό 3 εκ. ευρώ Παναθηναϊκός κατέκτησε το πρωτάθλημα Ελλάδας το 2006 και αναδείχθηκε 3ος στο φάιναλ φορ του Top teams cup. Το 2007 ο Παναθηναϊκός αναδείχθηκε Κυπελλούχος Ελλάδας μετά από 22 χρόνια και το 2008 κατέκτησε και πάλι το Κύπελλο Ελλάδας. Το Μάιο του 2008 ο Βλάσσης Σταθοκωστόπουλος αποχώρησε από το τμήμα βόλεϊ του ΠΑΟ.
Κατά τη θητεία του Βλάσση Σταθοκωστόπουλου στην προεδρία του τμήματος ο ΠΑΟ κατέκτησε τίτλους, επανήρθε σε τροχιά πρωταθλητισμού σε Ελλάδα και Ευρώπη και υπήρξε οικονομική ευμάρεια. Μετά την αποχώρηση του η οικονομική διαχείριση και συνεισφορά δεν υπήρξε ανάλογη, με συνέπεια το τμήμα βόλεϊ του ΠΑΟ να απειληθεί με οικονομική και αγωνιστική παρακμή.
Ανάδρομη κίνηση

Η ανάδρομη κίνηση είναι η κίνηση σε αντίθετη κατεύθυνση από την κίνηση ενός άλλου αντικειμένου, σε αντίθεση με την ορθόδρομη κίνηση. Αυτή η κίνηση μπορεί να είναι η τροχιά ενός σώματος γύρω από ένα άλλο, ή ενός αντικειμένου γύρω από τον άξονα περιστροφής του. Όσον αφορά τα ουράνια σώματα, η ανάδρομη κίνηση συνήθως αναφέρεται στην κίνηση η οποία είναι αντίθετης φοράς με την κίνηση του πρωτεύοντος αντικειμένου, δηλαδή του αντικείμενου το οποίο αποτελεί το κέντρο του συστήματος.

Στο ηλιακό σύστημα

Στο ηλιακό σύστημα, όλοι οι πλανήτες και τα περισσότερα από τα υπόλοιπα αντικείμενα περιφέρονται γύρω από τον Ήλιο, με την εξαίρεση αρκετών κομητών, σε ορθόδρομες φορές, δηλαδή στην ίδια κατεύθυνση με την περιστροφή του Ήλιου. Επίσης, η περιστροφή των περισσότερων πλανητών είναι ορθόδρομη, με την εξαίρεση της Αφροδίτης και του Ουρανού, οι οποίοι έχουν ανάδρομη περιστροφή. Κάποιοι δορυφόροι περιφέρονται γύρω από τους πλανήτες σε ανάδρομες τροχιές, αλλά συνήθως είναι μικροί και απομακρυσμένοι από τους πλανήτες, με την εξαίρεση του Τρίτωνα, δορυφόρου του Ποσειδώνα. Θεωρείται ότι οι ανάδρομοι δορυφόροι είναι αντικείμενα τα οποία παγιδεύτηκαν σε τροχιά γύρω από τους πλανήτες, ενώ είχαν σχηματιστεί αλλού.

Ως φαινομενική κίνηση

Η ανάδρομη κίνηση μπορεί να είναι και φαινομενική, στην οποία ένας πλανήτης φαίνεται να κινείται σε κατεύθυνση αντίθετη με τα άλλα σώματα στο ίδιο σύστημα, όπως παρατηρείται από συγκεκριμένο οπτικό σημείο. Στην περίπτωση του Ηλιακού Συστήματος, η κατεύθυνση που έχει ο «ανάδρομος» πλανήτης είναι προς τα δυτικά. Αυτό οφείλεται στο γεγονός ότι οι πλανήτες περιφέρονται με διαφορετική ταχύτητα γύρω από τον Ήλιο, με αποτέλεσμα ο ένας πλανήτης να προσπερνά τον άλλο, και έτσι να φαίνεται ότι ο άλλος πλανήτης κινείται προς τα πίσω.
Φίλιπ Μπέιλχας

Καριέρα

Γεννήθηκε στο νησί αυτό στις 28 Φεβρουαρίου του 1946 και εξελέγη για πρώτη φορά στη Βουλή του νησιού το 1972. Το 1975 παραιτήθηκε και έγινε αξιωματικός του Στέμματος. Έπειτα διορίστηκε Γενικός Εισαγγελέας. Το 1994 αντικατέστησε τον αναπληρωτή επιστάτη, Βέρνον Τόουμς. Ο Μπέιλχας έγινε επιστάτης το 1995 και τιμήθηκε με τον τίτλο του Ιππότη το 1996.
Το 2006 τιμήθηκε  l'Ordre de la Pléiade (Grand Officier) από την Κοινοβουλευτική Συνέλευση των Γαλλόφωνων Κρατών (Assemblée parlementaire de la Francophonie). Το 2009 έγινε αναπληρωτής επιστάτης. Από το 2011 ως το Νοέμβριο του 2014 ήταν γερουσιαστής.
Ζει στο Γκρουβίλ μαζί με τη σύζυγό του, τη Λαίδη Λίντα και έχουν δύο παιδιά.
Ανεργία

Οικονομικές και Κοινωνικές Συνέπειες της Ανεργίας

Όταν υπάρχει ανεργία υπάρχει απώλεια προϊόντος και εισοδήματος με αποτέλεσμα το προϊόν και το εισόδημα που διατίθεται στην κοινωνία για κατανάλωση και για επένδυση να είναι λιγότερο. Αυτό έχει ως συνέπεια η παραγωγική ικανότητα της κοινωνίας να βρίσκεται σε χαμηλότερο επίπεδο από εκείνο που θα μπορούσε να επιτευχθεί εάν υπήρχε πλήρης απασχόληση. Άρα η οικονομία λειτουργεί στο εσωτερικό της καμπύλης παραγωγικών δυνατοτήτων και αυτό είναι σοβαρή απώλεια για την κοινωνία και την οικονομία. Γίνεται αυτόματα κατανοητό ότι η ανεργία δημιουργεί οικονομικό και κοινωνικό πρόβλημα πρώτα στους ίδιους τους ανέργους και σαν συνέπεια σε όλη την οικονομία γιατί ένα τμήμα του πληθυσμού δεν έχει εισόδημα να διαθέσει στην αγορά. Το πρόβλημα της ανεργίας δεν μπορεί να λυθεί με την παροχή επιδομάτων παρά μόνο με την απασχόληση των ανέργων στην παραγωγική διαδικασία.
Μανάτ του Αζερμπαϊτζάν

Πρώτο μανάτ, 1919-1923

Η Λαϊκή Δημοκρατία του Αζερμπαϊτζάν και η Σοβιετική Σοσιαλιστική Δημοκρατία της χώρας εξέδωσαν το δικό τους νόμισμα την περίοδο μεταξύ των ετών 1919 και 1923. Το νόμισμα ονομαζόταν στην αζερική μανάτ 
(منات) και ρούβλι (рубль) στη ρωσική, ενώ και οι δύο γλώσσες αναγράφονταν στο νόμισμα. Το μανάτ αντικατέστησε το πρώτο υπερκαυκασιανό ρούβλι και με τη σειρά του αντικαταστάθηκε από το δεύτερο υπερκαυκασιανό ρούβλι, όταν η ασιατική χώρα έγινε τμήμα της Υπερκαυκασιανής Ομόσπονδης Σοβιετικής Σοσιαλιστικής Δημοκρατίας. Το νόμισμα υπήρχε μόνο σε μορφή χαρτονομισμάτων.

Τραπεζογραμμάτια

Η Λαϊκή Δημοκρατία τύπωσε χαρτονομίσματα με ονομαστικές αξίες των 25, 50, 100, 250 και 500 μανάτ, ενώ η Σοβιετική Σοσιαλιστική Δημοκρατία της χώρας τύπωσε χαρτονομίσματα των 5, 100, 1000, 5000, 10.000, 25.000, 50.000, 100.000, 250.000, 1 εκατομμυρίου και 5 εκατομμυρίων μανάτ.

Δεύτερο μανάτ, 1992-2006

Στις 15 Αυγούστου του 1992 εισήχθη το δεύτερο μανάτ . Αυτό είχε τον κωδικό ISO 4217 AZM και αντικατέστησε το Ρωσικό ρούβλι σε ισοτιμία των 10 ρουβλίων προς 1 μανάτ.
Την επόμενη δεκαετία υπήρξε ελαφρά αλλά σταθερή αύξηση της αξίας του μανάτ επί του δολαρίου κυρίως εξαιτίας της ανόδου στην τιμή του πετρελαίου στις διεθνείς αγορές. Στα τέλη του 2005, ένα δολάριο άξιζε 4.591 μανάτ. Ως το 2005 εξαφανίστηκαν τα τραπεζογραμμάτια της ονομαστικής αξίας μικρότερης από 100 μανάτ.

Κέρματα

Τα κέρματα κόπηκαν σε ονομαστικές αξίες των 5, 10, 20 και 50 κεπίκ, το 1992 και 1993. Παρά το γεγονός ότι ο ορείχαλκος και το χαλκονικέλιο χρησιμοποιήθηκαν για μερικά από τα κέρματα της σειράς του 1992, τα μετέπειτα κέρματα ήταν φτιαγμένα εξ ολοκλήρου από αλουμίνιο.

Τρίτο μανάτ, 2006-

Στις 1 Ιανουαρίου 2006 κυκλοφόρησε το νέο μανάτ με κωδικό ISO 4217 το AZN και είχε αρχική αξία ίση με 5.000 παλαιά μανάτ. Από τις 1 Οκτωβρίου 2005 ανακοινώθηκαν οι ενδεικτικές τιμές για τα νέα μανάτ και για τα παλαιά για να διευκολύνουν την αλλαγή. Τα κέρματα που είχαν ονομαστική αξία σε κεπίκ, τα οποία δεν είχαν χρησιμοποιηθεί από το 1993 και έπειτα εξαιτίας του πληθωρισμού, επανήλθαν σε κυκλοφορία. 
Το παλαιό μανάτ (ISO code 4217 AZM) παρέμεινε σε νόμιμη κυκλοφορία ως τις 31 Δεκεμβρίου 2006.

Κέρματα

Τα κέρματα που είναι σε κυκλοφορία είναι αυτά του 1, των 3, 5, 10, 20 και των 50 κεπίκ.

Περιορισμοί στην εξαγωγή

Η νομοθεσία της ασιατικής χώρας απαγορεύει την εξαγωγή του τοπικού νομίσματος. Ως αποτέλεσμα αυτού, τα κέρματα όπως επίσης και τα τραπεζογραμμάτια μανάτ είναι αρκετά δύσκολο να βρεθούν στο εξωτερικό.
Της κακομοίρας

Πλοκή

Ο Ζήκος είναι επαρχιώτης από το Καρπενήσι που δουλεύει υπάλληλος στο μπακάλικο του Παντελή και είναι ερωτευμένος με την όμορφη Φιφίκα, η οποία θέλοντας να παίξει μαζί του, προσποιείται ότι ανταποκρίνεται, ενώ αγαπάει τον Κιτσάρα. Ο Παντελής αν και προχωρημένης ηλικίας θέλει για λογαριασμό του τη νεαρή φίλη της Φιφίκας, Λίτσα. Ο Ζήκος τον κοροϊδεύει για την επιλογή του, αλλά αυτός δεν πτοείται. Κανονίζει τους αρραβώνες σε συνεννόηση με τον πατέρα της Λίτσας αλλά ερήμην της ίδιας, και αποφασίζουν να να το ανακοινώσουν την ημέρα των γενεθλίων της. Η Λίτσα μόλις το μαθαίνει ταράζεται, και προσπαθεί να κλεφτεί με τον αγαπημένο της, Αργύρη. Όμως το σχέδιό τους γίνεται αντιληπτό την τελευταία στιγμή από την κυρα-Δέσποινα και καταλήγουν όλοι στο σπίτι της Λίτσας προκειμένου να εξηγήσουν γιατί έγινε αυτό το περιστατικό. Τότε, ο πατέρας της Λίτσας, ο κυρ-Μανώλης, θα δεχτεί να την δώσει στον Αργύρη, ενώ και ο Κιτσάρας, μη χάνοντας την ευκαιρία της παρουσίας του πατέρα της Φιφίκας, ζητά και παίρνει το χέρι της.

Φεστιβάλ

Επίσημη συμμετοχή στο Φεστιβάλ Κινηματογράφου Θεσσαλονίκης 1963.
Αθανάσιος Κατσιγιάννης

Βιογραφικά στοιχεία

Γεννήθηκε στο Μενίδι και είναι γιος του Χρήστου Κατσιγιάννη. Σπούδασε πολιτικός μηχανικός στο Πανεπιστήμιο του Ανόβερου  και ιδιώτευσε ως πολιτικός μηχανικός. Εξελέγη για πρώτη φορά βουλευτής Αττικής με το κόμμα της Νέας Δημοκρατίας στις εκλογές του 2000 και επανεξελέγη σε αυτές του 2004. Στις Δημοτικές εκλογές του 2014 έθεσε υποψηφιότητα για δήμαρχος Αχαρνών χωρίς όμως επιτυχία. Τον Σεπτέμβριο του ίδιου έτους διορίστηκε γενικός γραμματέας του Δήμου Αχαρνών.
Είναι παντρεμένος με την Αικατερίνη Κασελούρη.
Σοβιέτ του Πέτρογκραντ

Το Σοβιέτ του Πέτρογκραντ ή, όπως ήταν το πλήρες όνομά του, Σοβιέτ των εκπροσώπων των εργατών και των αντιπροσώπων των στρατιωτών του Πέτρογκραντ δημιουργήθηκε στην Ρωσία στις 27 Φεβρουαρίου 1917 κατά την διάρκεια της Επανάστασης του Φεβρουαρίου. Θεωρούσε εαυτόν ως το άμεσο αντιπροσωπευτικό όργανο των εργατών και των στρατιωτών του Πέτρογκραντ. Έλαβε σημασία κατά την διάρκεια της Ρωσικής Επανάστασης ως ένα κέντρο εξουσίας αντίπαλο της Προσωρινής Κυβέρνησης.

Δημιουργία του Σοβιέτ

Στις 27 Ιανουαρίου 1917, οι διοικητικοί ηγέτες του Κεντρικού Πυρήνα των Εργατών συνελήφθησαν και φυλακίστηκαν κατόπιν διαταγών του Υπουργού Εσωτερικών, Αλεξάντρ Προτοπόποφ. Στις 25 Φεβρουαρίου 1917, στην διάρκεια εσωτερικής συνέλευσης, ορισμένοι Μενσεβίκοι έθεσαν για πρώτη φορά την ιδέα της επανασύστασης του Σοβιέτ του Πέτρογκραντ.
Οι εργάτες που είχαν συλληφθεί από τον Προτοπόποφ απελευθερώθηκαν από έναν όχλο αγανακτισμένων στρατιωτών κατά την διάρκεια του πρωινού της 27ης Φεβρουαρίου του 1917, κατά τις απαρχές της Επανάστασης του Φεβρουαρίου. Την ίδια ημέρα, μία συνέλευση έλαβε χώρα κατόπιν σχετικής πρωτοβουλίας δύο Μενσεβίκων, του Κ. Α. Γκβόζντεφ και του Μ. Ο. Μπογκντάνοφ, για την οργάνωση ενός Σοβιέτ. Η συνέλευση έλαβε χώρα εις όνομα μιας « Προσωρινής Εκτελεστικής Επιτροπής του Σοβιέτ των Εκπροσώπων των Εργατών » στο Παλάτι της Ταυρίδας, το οποίο φιλοξενούσε έως τότε τις συνελεύσεις της Κρατικής Δούμας της Ρωσικής Αυτοκρατορίας. Παρά την ιδιαιτέρως σύντομη προθεσμία, η συντακτική συνέλευση έλαβε χώρα, σε ένα κλίμα πλήρους αναρχίας. Σύμφωνα με ορισμένες πηγές, 250 εκπρόσωποι ήσαν παρόντες, ενώ σύμφωνα με άλλες η πλειοψηφία εξ'αυτών ήσαν απλοί παρατηρητές, ενώ μόλις σαράντα πέντε άτομα έλαβαν δικαίωμα ψήφου. Μια Προσωρινή Εκτελεστική Επιτροπή (Ispolkom) αποτελούμενη από οκτώ ή εννέα άτομα εξελέγη (καμία γραπτή καταγραφή της συγκεκριμένης συνέλευσης δεν έχει διασωθεί).
Ο Νικολάι Τσχέιντζε ανέλαβε επικεφαλής της συγκεκριμένης Προσωρινής Εκτελεστικής Επιτροπής. Συνεργάτες του ήσαν οι Αλεξάντρ Κερένσκι και Μ. Ι. Σκομπέλεφ (Αντιπρόεδροι). Ο Ιρακλί Τσερετέλι συμμετείχε στην επιτροπή έως και την προσχώρησή του στην Προσωρινή Κυβέρνηση. Η εφημερίδα Izvestia επελέγη ως επίσημο όργανο επικοινωνίας του συγκεκριμένου οργάνου. Μία από τις πρώτες αποφάσεις της επιτροπής αυτής ήταν η αποδοχή των στρατιωτών εντός του Σοβιέτ.
Στις 28 Φεβρουαρίου 1917, ορισμένα εργοστάσια, καθώς και ορισμένες στρατιωτικές μονάδες εξέλεξαν εκπροσώπους τους. Οι εκπρόσωποι ήσαν κυρίως μετριοπαθείς Σοσιαλιστές, ενώ οι Μπολσεβίκοι και οι Σοσιαλιστές-Επαναστάτες έλαβαν ποσοστό επί των ψήφων κάτω του 10%. Η εκλογική διαδικασία, ωστόσο, ήταν ιδιαίτερα χαοτική. Δεκαπέντε ημέρες αργότερα, το Σοβιέτ του Πέτρογκραντ αριθμούσε 3000 εκπροσώπους, εκ των οποίων οι 2000 ήσαν στρατιώτες, κι αυτό παρά το γεγονός πως η πόλη αριθμούσε πολύ περισσότερους εργάτες σε σύγκριση με τους στρατιώτες. Οι σύνοδοι ολομέλειας ήσαν κακώς οργανωμένες, καθώς δεν υπήρχε καμία ημερήσια διάταξη, ενώ ο οποιοσδήποτε είχε το δικαίωμα να πάρει τον λόγο.
Εθνική Γεωργίας (καλαθοσφαίριση γυναικών)

Συμμετοχή σε διεθνείς διοργανώσεις

Μέχρι τη διακήρυξη ανεξαρτησίας της χώρας το 1991 οι αθλήτριες με καταγωγή από τη Γεωργία διέθεταν το δικαίωμα συμμετοχής στην Εθνική Σοβιετικής Ένωσης. Η Ομοσπονδία της χώρας εντάχθηκε στους κόλπους της FIBA το 1992, αν και η πρώτη επίσημη συμμετοχή της γυναικείας ομάδας σε κάποια διοργάνωση έλαβε χώρα 3 χρόνια μετά και συγκεκριμένα στα Προκριματικά του Ευρωπαϊκού Πρωταθλήματος του 1995 (χωρίς να προκριθεί στο τελικό στάδιο της διοργάνωσης).
Αν και έχει προσπαθήσει τρεις φορές ανεπιτυχώς να διαγωνιστεί στο Ευρωπαϊκό Πρωτάθλημα τη δεκαετία του 1990, η ομάδα παραμένει ανενεργή από το 2000 και μετά.
Προυδέντιος

Ζωή

Άσκησε τη δικηγορία με κάποια επιτυχία. Δύο φορές εξελέγη κυβερνήτης της επαρχίας του, ίσως στη γενέτειρα πόλη του, προτού ο αυτοκράτορας Θεοδόσιος Β΄ τον εγκαλέσει στο δικαστήριο. Τα τελευταία χρόνια της ζωής του (πιθανόν γύρω στο 392 μ.Χ.) ο Προυδέντιος αποσύρθηκε από τη δημόσια ζωή για να ασπαστεί τον ασκητισμό, νηστεύοντας μέχρι το απόγευμα και απέχοντας εντελώς από το ζωικό φαγητό. Συνέθεσε ποιήματα, ύμνους και αμφιλεγόμενα έργα για να υπερασπιστεί τον καθολικισμό. Κατόπιν συγκέντρωσε τα χριστιανικά ποιήματα που γράφτηκαν την ίδια περίοδο, πρόσθεσε έναν πρόλογο σ' αυτά και τα δημοσίευσε περί το 405 μ.Χ.

Ποίηση

Η ποίησή του είναι επηρεασμένη από πρώιμους Χριστιανούς συγγραφείς, όπως ο Τερτυλλιανός (Quintus Septimius Florens Tertullianus) και ο Άγιος Αμβρόσιος, αλλά και από τη Βίβλο και τα Μαρτυρολόγια. Ο ύμνος του Da, puer, plectrum και αυτός με τον τίτλο Επιφάνεια O sola magnarum urbium από το Cathemerinon χρησιμοποιούνται μέχρι και σήμερα.
Ωστόσο, η αλληγορική Ψυχομαχία (Psychomachia) αποτελεί ένα σημαντικό έργο, επειδή ενσωματώνει στοιχεία από την ελληνική επική και την εσωτερική ψυχολογική σύγκρουση. Υπήρξε έμπνευση και ανεξάντλητη πηγή για την αλληγορική μεσαιωνική λογοτεχνία, η επίδραση στην οποία αναδεικνύει την πραγματική καλλιτεχνική της αξία. Στη μάχη μεταξύ καλού και κακού, ιδιαίτερο βάρος δίνεται στη δύναμη της Λαγνείας. Με την Ομορφιά και την Ευχαρίστηση που την ακολουθούν και τα όπλα της από ροδοπέταλα και βιολέτες, κατορθώνει να εξουσιάσει το στρατό του καλού προτού υποκύψει στην τελευταία του ήττα.

Επίδραση του έργου του

Με τη συγχώνευση του Χριστιανισμού και του κλασικού πολιτισμού, ο Προυδέντιος υπήρξε ένας από τους περισσότερο δημοφιλείς μεσαιωνικούς συγγραφείς που κατατάσσεται τόσο αργότερα όσο το 13ο αιώνα μαζί με προσωπικότητες, όπως ο Οράτιος και ο Στάτιος στο έργο Battle of the Seven Arts του Henry d'Andeli μεταξύ γραμματικής και λογικής.
Ευάγγελος Σαμμούτας

Βιογραφικά στοιχεία

Ο Ευάγγελος Σαμμούτας γεννήθηκε στο Φρέναρος το 1949. Ομιλεί, πέρα από την ελληνική, την αγγλική γλώσσα. Ακολούθησε σπουδές νομικής. Είναι δικηγόρος.

Πολιτική διαδρομή

Εκλέχτηκε βουλευτής στις βουλευτικές εκλογές του 1996 στην Εκλογική Περιφέρεια Λάρνακας με τον συνασπισμό Δημοκρατικός Συναγερμός-Κόμμα Φιλελευθέρων.